ming030890/wiki-yue-high-quality huggingface dataset:
刀劍神域

《刀劍神域》（日文：ソードアート・オンライン）係日本輕小說作品，由川原礫創作。故仔用虛擬實境做主題，主角係桐谷和人，講喺Sword Art Online發生嘅一系列故事。
2002年開始喺網上連載，直到作者憑住《加速世界》攞咗第15回電擊小說大獎大賞後，《刀劍神域》畀出版社睇中，開始出文庫版輕小說。

安格特篇
2022年11月6號，虛擬實境大型多人網上角色扮演遊戲（VRMMORPG）《Sword Art Online》正式營運，呢個遊戲要啲玩家戴住同開着一個叫NerveGear嘅好似頭盔咁樣嘅設備先玩得，而戴咗同開着之後，NerveGear會同玩家嘅腦部連繫起上嚟，而玩家喺現實世界度就好似昏迷咗咁，要登出遊戲先會醒番。個遊戲係玩家用刀劍之類武器去打怪，由第1層開始，要有人打低嗰層嘅波士先可以去上一層，越上嘅樓層越難打，而最頂係第100層。玩家打怪打得多會升等級，又可以同其他人組隊增強戰力。
嗰日有大約1萬個玩家戴咗NerveGear登入遊戲，過咗幾個鐘頭之後啲人開始發覺冇法子登出，然後有個自稱係遊戲設計者茅場晶彥嘅人係遊戲度出現，話畀所有人知只有一個方法可以登出，就係要有人打低第100層波士。茅場又同大家講，如果玩家喺遊戲入面嘅生命值跌到0嘅話，冇得再可以復活重新嚟過，佢個NerveGear會放出高功率微波破壞人腦，即係響現實世界嘅身體都一樣會死，而如果玩家喺現實世界畀人除咗個NerveGear嘅話，一樣會被燒腦，由於NerveGear入面有電池，就算抆電掣都冇得登出。於是困喺遊戲嗰1萬人裡面有一部分人為咗可以返番去現實世界，侷住冒上生命危險走出安全區打怪，而主角桐谷和人（桐人）就係其中一位。
喺呢個「死亡遊戲」嘅頭一個月裡面，已經有成2000個玩家死咗。

精靈之舞篇
2024年11月SAO通關之後，桐谷和人（桐人）喺現實世界醒番，但係結城明日奈（亞絲娜）同另外300位玩家由於須鄉伸之嘅陰謀，喺現實世界度仲係昏迷緊。桐人知道有人喺另一隻VRMMORPG遊戲《ALfheim Online》入面見到有個似亞絲娜嘅人之後，走去玩嗰個遊戲，仲喺遊戲入面遇到佢個妹桐谷直葉（莉法），但係初時桐人唔知道莉法就係直葉。
最後桐人喺遊戲入面幫亞絲娜重獲自由。

幽靈子彈篇
桐人受到委托，去咗玩另一個VRMMORPG遊戲《Gun Gale Online》，喺入面遇到另一個女仔「詩楠」。

電視動畫
第1期喺2012年7月至12月響日本首播，分做「安格特篇」同「精靈之舞篇」。「安格特篇」有14集，「精靈之舞篇」有11集，加埋有25集。
《刀劍神域Ⅱ》有24集（唔計總集篇），喺2014年7月至12月響日本首播。
《刀劍神域 Alicization》第1部喺2018年10月至2019年3月響日本首播，有24集（唔計總集篇）。第2部喺2019年10月至12月響日本首播。第3部喺2020年7月至9月響日本首播。

特別篇
《刀劍神域 Extra Edition》，喺電視動畫第1期完咗之後出，係第1期嘅總集篇加原創故事。

劇場版動畫
《刀劍神域劇場版：序列爭戰》，2017年2月響日本上畫，故事嘅時間點係《刀劍神域Ⅱ》之後。
《刀劍神域劇場版 -Progressive- 無星夜的詠嘆調》，2021年10月響日本上畫，故事係改編自《刀劍神域 Progressive》第1卷加原創劇情。
《刀劍神域劇場版 -Progressive- 陰沉薄暮的詼諧曲》，2022年10月響日本上畫，故事改編自《刀劍神域 Progressive》第4卷。

外傳
《刀劍神域外傳 Gun Gale Online》，有輕小說、漫畫同電視動畫。
刀下留人

《刀下留人》（粵拼：dou1 haa6 lau4 jan4；英文：The Executioner），係香港無綫電視製作嘅古裝電視劇，由黃德斌、邵美琪、楊明同龔嘉欣領銜主演，監製羅鎮岳。呢套劇用劊子手同穩婆做題材。
刀劍

刀劍係一類武器，刀同劍合稱，長過刀仔，長過匕首，曲又得，直又得，單刃又得，雙刃又得。呢度就西洋而言，相對於英文sword，刀劍不分，呢度就用刀劍稱呼。然刀劍定義，亦因時因地而變。唐人就分刀劍，刀單刃，劍雙刃，長又得，短又得。日本好早就無咗劍，所謂劍道實情刀來。
就用法來講，可以分成劈斬同刺。刺通常直刃端尖。劈斬就曲一啲，以利刃切割，單刃雙刃都有。然而好多亦兩者兼備，劈又得，刺又得。
第二次世界大戰，銃代替咗刀劍，現今刀劍只作為競技、表演、儀式之用。

西洋
西洋刀劍出自青銅時代，由匕首變出來，現有樣本早到前1600年。鐵器時代時刀劍仍短，無鍔。直到羅馬帝國後期，就見到歐洲中世雛形。
歐洲後尾因應刺同劈分出兩形，刺有刺劍同細劍，劈斬就有軍刀。
函館機場

函館機場（粵拼：haam4 gun2 gei1 coeng4，日文：函館空港）係日本北海道函館嘅一個機場，喺1961年嗰陣正式啟用。
刀

刀（粵音：dou1）係用嚟切開啲嘢嘅利器。刀通常有刀鋒同埋手柄，刀鋒屬單刃同比較薄。細把嘅刀叫做刀仔。

結構
一把典形嘅刀分：
刀身：一邊有好利嘅刀鋒或刀刃，而刀鋒係又尖又利，有一個或者多個切邊，係刀嘅功能之所在；
刀柄：揸手用。
伊利沙伯皇后號

伊利沙伯皇后號（RMS Queen Elizabeth）係一隻遠洋輪船，1940年首航，專橫越大西洋。1968年隻船賣咗畀The Queen Corporation，再喺1970年賣咗畀香港人董浩雲。
董浩雲諗住將伊利沙伯王后號改裝成海上學府，但隻船喺1972年1月9號畀大火燒到沉咗。
伊利沙伯舒麥加

伊利沙伯舒麥加（德文：Elisabeth Schumacher；閨姓荷亨尼姆沙，德文：Hohenemser；1904年4月28號—1942年12月22號）係二戰期間德國抵抗運動「紅色樂團」（Rote Kapelle）嘅成員。

生平
伊利沙伯荷亨尼姆沙1904年喺達姆施塔特出世。佢阿爸傅列茨荷亨尼姆沙（Fritz Hohenemser）出自法蘭克福一個猶太銀行家家族嘅工程師，佢阿媽就出自邁寧恩嘅一個德國家族。傅列茨荷亨尼姆沙喺1914年戰死沙場之後，伊利沙伯就搬徂去邁寧恩同佢阿媽一齊住。之後伊利沙伯先後喺邁因河畔奧芬巴赫同柏林求學，之後喺柏林嘅國家工業安全辦公室做畫師。1935年《紐倫堡法案》通過徂之後，由於伊利沙伯嘅阿爸係猶太人，伊麗莎白無得再打長工。
1934年，伊利沙伯荷亨尼姆沙同信奉共產主義嘅雕塑家古亞特舒麥加（Kurt Schumacher）結婚，之後好快結識徂一班志同道合嘅異議人士。爾批人就係後來被納粹蓋世太保叫做「紅色樂團」嘅抵抗運動人士。伊利沙伯嘅任務主要係派發反對納粹當局嘅傳單。1939年，舒麥加夫婦曾經為一個被納粹當局追捕嘅人魯迪伯提爾（Rudy Bergtel）提供庇護。1942年德軍入侵蘇聯之後，舒麥加夫婦又為蘇聯派來支援嘅情報員歐伯許斯勒（Albert Hößler）提供秘密食宿。
喺1942年嘅一次行動中，由於無線電被納粹當局截獲，「紅色樂團」大部份成員遭到逮捕。伊利沙伯本人喺1942年9月12號同佢老公一齊被秘密警察逮捕，12月19號被軍事法庭判處死刑，12月22號遇害。
伊利沙伯醫院

伊利沙伯醫院（Queen Elizabeth Hospital），係香港一間公立醫院，由香港醫院管理局管理，係九龍中聯網其中一間醫院，地址係九龍京士柏加士居道30號。佢曾經係英聯邦最大嘅全科醫院。

簡介
伊利沙伯醫院喺1963年啟用，係九龍區嘅大型綜合醫院，病床超過1,800張，職員大概4,800人，提供24小時急症室服務，共設16個專科、3間專科診所、同5間普通科門診診所。
伊利沙伯醫院為每個臨床專科嘅病人提供高層次同高強度護理，亦喺多個所設嘅臨床專科當中，扮演住第三層專介中心嘅角色，特別係癌症科、胸肺同心臟科、腦神經科、愛滋病科。
伊利沙伯醫院係醫生、護士同專職醫療人員嘅基本同研究生訓練嘅教學中心，同各有關嘅大專院校關係密切。
伊利沙伯醫院同公共同其他醫護機構合作，為香港開創咗幾個健康服務同專業發展，例如病人資源中心、青少年醫療中心、醫院義工服務、護理教育、公眾健康教育等。
伊利沙伯頸圈

伊利沙伯頸圈（個名源自伊利沙伯時代啲人戴嘅襞襟），俗稱喇叭筒，係畀動物（通常係貓狗）戴住，唔畀佢哋搞自己傷口嘅保護性架生。佢係戴喺動物條頸度，包圍住條頸。
維基同享有多媒體嘅嘢：Elizabethan collars
伊利畧高

伊利畧高（英文：Elliott Gould，1938年8月29號—）係美國一個男電視演員、演員、電影演員、配音員、舞台劇演員、製片人，1964年出道。
伊利諾州

伊利諾州（State of Illinois）係美國中原一州。過往有幾位總統鄕下都響庶，其中有林肯、尤利西斯·格蘭特與及奧巴馬。

翻譯
維基同享有多媒體嘅嘢：伊利諾州
美國各省無官府改定之中文名，翻譯全憑各大報章雜誌師爺智慧。茲摘錄如下：
衣利諾士
耳利奈
伊利湖

伊利湖（粵拼：ji1 lei6 wu4，英文：Lake Erie，法文：Lac Érié）係北美洲五大湖入面第四大嗰個，面積25,667平方公里。
何容興

何容興（1948年12月3號—）係香港足球員，綽號「高佬興」、「救十二碼王」，司職守門員，效力過星島、東方、精工、光華、南華同埋西貢朋友，代表過中華民國國家足球隊。
佢本身係西貢原居民，退役之後應鄉紳邀請又踢返西貢朋友，1997/98年度香港乙組足球聯賽球季，何容興因為打球證而被香港足球總會判終身停賽，令佢要徹徹底底離開足球圈，專心從事佢嘅地產生意。
何廣沛

何廣沛（粵拼：ho4 gwong2 pui3；英文：Matthew Ho；1988年8月3號—）係無綫電視第26期藝員訓練班畢業生，依家係無綫電視旗下合約嘅藝員。佢自細就有哮喘，近年先好返，開始運動健身。何廣沛喺2014年嘅無綫劇集《女人俱樂部》飾年青版嘅吳啟華而為人熟悉。佢喺《萬千星輝頒獎典禮2018》攞到「飛躍進步男藝員」獎。

微電影
《心。跳》
《迴憶》
個人收入

個人收入（英文：Personal income）講緊喺經濟學入面國民收入分配到個人手度之前，喺應扣除或應加入實際攞到嘅所得總額。

投資
睇埋：投資
有關攞個人收入做投資，一種常用嘅方法係平均成本法（DCA），DCA 做法如下：投資者每月攞自己入息裡邊其中一橛仔（例如 500 文）出嚟投資，例如買黃金呀噉；呢種做法相對於（例如）一次過攞 20,000 文出嚟買一大批股票；如是者儲吓儲吓，過咗若干年之後呢位投資者就會儲到好多投資，可以趁價高，賣晒手上啲貨佢—噉做嘅利潤可以有成 25 至 50% 咁多，然後佢就可以用賺到嘅呢一筆錢去幫手買車或者買樓。
平均成本法被指有好多優點，例如係入場門檻低，可以訓練自己嘅紀律，又可以避免「唔好彩，落手嗰陣撞啱市場處於不利狀態」嘅風險... 等等。呢種策略被指係好適合唔同嘅人士—例如啱啱出嚟社會做嘢嘅年輕人，或者想儲錢第時供仔女讀書嘅父母呀噉。
個人話

個人話（粵拼：go3 jan4 waa2；英文：Idiolect，粵音：i1 di4 ou4 lek4）係指一個人用語言嘅獨特方式。
想像香港人講廣東話，原則上，香港人個體之間喺廣東話講嘢方式上都有微細差異，例如有個人，叫佢做明仔，明仔有句口頭禪，硬係會將句嘢掛喺口邊，成日都會重複噉講嗰句嘢；明仔用廣東話嘅獨特方式就係佢嘅個人話。
喺語料庫相關嘅工作當中，「點樣處理啲語料入面嘅個人話」係一個大課題。
個名怪嘅小妖

《個名怪嘅小妖》（德文：Rumpelstilzchen；英文：Rumpelstiltskin）係《格林童話》有收錄嘅一個童話故事。
個故仔嘅情節講到有隻仙子，佢個名好怪叫 Rumpelstilzchen。佢幫女主角將禾稈草變做金，代價係想要得到女主角嘅頭一個親生細路。然後過咗好多年，個女人生咗個啤啤，隻仙子再出現想夾硬帶個細路走。

情節
喺好耐好耐以前，有個磨坊主人。佢向國王講大話，話自己個女（女主角）能夠將禾稈草織到變做金絲。國王聽到就召見個女仔，仲將佢韞咗入間密室，密室裏面淨係得禾稈草同埋紡車。國王下命令，叫個女仔要喺聽日朝早之前將啲禾稈草織到變成金，如果唔係就要處死佢。
正當女主角諗住自己實死冇生嗰時，有一隻小妖出現喺佢面前。小妖開口，話佢可以施法將啲禾稈草變成金，不過佢想要女主角條頸鏈。女主角肯交易，然後小妖就將啲禾稈草變咗做金。不過到咗第二朝，國王要求女主角再做多次「禾稈草變金」，當晚小妖再出手幫女主角，今次係攞走女主角隻戒指。到咗第三日朝早，國王又要求女主角做多次，今次女主角冇嘢可以畀小妖，小妖就話想要女主角嘅第一個親生細路。
後嚟國王決定要娶女主角做老婆—於是出身寒微嘅少女就做咗皇后。過咗好幾年，皇后生咗個啤啤，啱啱生完嗰晚小妖真係出現，仲想夾硬帶走個細路。救子心切嘅皇后哀小妖。小妖於是就提出：
「如果你可以喺三日內估啱我真名係乜，我就唔會搶走你個啤啤。」
皇后周圍打探，打探咗一輪之後，發現佢有個使者知隻小妖叫乜名：
「呀，皇后陛下，我早排咁啱撞到隻小妖喺森林裏面唱歌，佢啲歌詞提到佢個名叫 Rumpelstilzchen 。」
而到咗最後嗰晚，皇后去到小妖面前，估小妖個名係 Rumpelstilzchen —估啱咗。小妖跟住就發晒爛渣，係噉喺度跳嚟跳去，跳跳吓大力得滯，將自己個身體撕咗做兩半。
故仔完。
亦都有啲版本話，隻小妖最後係好嬲噉坐住隻大湯殼飛走。
個案研究

個案研究（英文：case study）係指對一個個案作出詳細嘅研究。
個案研究係一種研究方法，主要用喺深入研究個別個案或特定情境。個案研究通常係對一個現象、事件、組織或個人進行詳細、全面嘅調查同分析。
案例研究通常包括收集多種資料來源，譬如係文件、訪談、觀察噉，去得到資訊。研究員會仔細研究案例嘅背景、歷史、環境、行為同影響因素，試圖理解同解釋唔同因素之間嘅關係同影響。
個案研究嘅目的通常係深入了解特定案例嘅特徵、過程、挑戰同成果。佢可以提供具體嘅細節同豐富嘅情境描述，有助研究員對特定現象進行深入分析同推理。
個案研究被廣泛應用嚮好多學科同領域度都，包括社會科學、工商管理、醫學、心理學噋。佢可以提供實證證據，支持理論嘅發展或者政策嘅制定，重促使進一步嘅研究同理解。
個體

個體係指一個群體（譬如一班人）入面嘅一個特定主體。喺生物學入面，每一隻動物、一棵植物或者一個用單細胞生存嘅生命形式，都可以計做單一個體。
個人數碼助理

個人數碼助理（英文：personal digital assistant，簡稱PDA），多數稱呼為掌上型電腦，係種流動裝置。相對傳統電腦，個人數碼助理較輕便、小巧、具流動特點，同時功能多；但屏幕細，電池續航能力低。
個人數碼助理通常採用觸控筆作為輸入設備，以存儲卡作為外部存儲媒介。無線傳輸方面，多數個人數碼助理具有紅外線同藍牙接口，有利隨地無線傳輸。
後期，個人數碼助理重加入Wi-Fi同全球定位系統，強化應用範圍，令佢已深入到流動上網、交通導航層面。

取代
近年，智能手機興起，手機OS裡面只要有相應「App」，即可結合電腦、電話同PDA大部份功能，甚至包含手提遊戲機模擬器程式，令佢成為最常見，而且功能多嘅流動裝置。
厄爾尼諾南方擺動現象

厄爾尼諾南方擺動現象係一個異常嘅氣候現象。喺太平洋，呢個現象包含咗兩樣嘢：厄爾尼諾現象同埋拉尼娜現象，係指太平洋東部同埋中部嘅熱帶海洋嘅海水溫度唔正常咁持續變暖同變凍。
南方擺動係反映大溪地同埋澳洲達爾文之間每個月或者每季一次嘅氣壓變動。
厄文·博林

厄文·博林係一個美國、俄羅斯帝國作曲家、鋼琴家、詞曲作家、編劇、電影評分作曲家、音樂家、填詞。
厄斯特

厄斯特（Hans Christian Ørsted，1777年8月14號—1851年3月9號），係丹麥物理學家同化學家，發現電力同磁力嘅關係，亦發現鋁元素。
厄斯特喺一個藥劑師家庭長大，順理成章佢大學讀醫科，但係畢業之後佢走咗去哥本哈根大學做物理學教授，研究電學。喺一次講學實驗，佢接通電流嗰陣見到針頭郁咗，於是佢繼續研究，證實電同磁係有關係，而且可以轉化，即係電磁效應。佢公布實驗成果之後，立即引嚟科學家注意，只係一個月，安德烈瑪麗安培就發表安培定則，跟住阿拉果（François Jean Arago）發明電磁鐵，施魏格（Christoph Schweigger）發明電流計。
厄波爾

厄波爾（粵拼：aak1 bo1 ji5，法文：Agbor）係尼日利亞三角州嘅依卡南部地區嘅一個依波人部落。
厄洛斯

厄洛斯（粵拼：ak1 lok3 si1）係希臘神話嘅神，管情慾，對應羅馬神話嘅邱比特。
希臘擬人化神
厄爾

厄爾（法文：Eure）係法國諾曼第其中一個省，編號27，首府埃夫勒。
厄架園

厄架園（Djurgården，全名Kungliga Djurgården）係瑞典士多貢東北一個大公園。未係公園之前，係國王嘅打獵嘅地方。個園同思間慎公園一齊嘅。
厄爾尼諾現象

1997年由TOPEX/Poseidon衛星觀測到嘅厄爾尼諾現象。南美同北美赤道區域海岸外嘅白色區域顯示暖水匯集。
厄爾尼諾現象（西班牙文：El Niño），又譯聖嬰現象，係一個異常嘅氣候現象，指太平洋東部同埋中部嘅熱帶海洋嘅海水溫度唔正常咁持續變暖，屬厄爾尼諾南方擺動現象東太平洋升溫嘅階段。「El niño」喺西班牙文係解「男仔」，係指聖子耶穌，因為喺聖誕節嗰陣呢個現象喺南美洲西岸對開嘅海面比較明顯。呢個現象對於南半球嘅氣侯係明顯嘅，喺1923年英國嘅基利伯‧湯馬士‧獲嘉爵士（Sir Gilbert Thomas Walker）第一次提到，同呢個現象有密切關係嘅獲嘉循環就係用佢嘅名嘅。
1900至2019年之間發生過嘅厄爾尼諾現象。
喜靈洲避風塘

喜靈洲避風塘（英文：Hei Ling Chau Typhoon Shelter）係香港一個避風塘，喺新界離島區喜靈洲西南沿岸。避風塘佔地76.6公頃，作業船隻嘅泊位佔71.8公頃，遊樂船隻嘅泊位佔4.8公頃。避風塘亦係本地船隻允許總長度最長嘅香港避風塘，可以畀最長75米嘅船入去泊。
喜鵲

喜鵲係鴉科雀，身主要係黑色，歐亞大陸、西北非洲同北美洲西面都有。中國人認為喜鵲叫代表有喜事。
喜馬拉雅山粉紅岩鹽

喜馬拉雅山粉紅岩鹽係種帶粉紅色嘅可食用岩鹽，產地係巴基斯坦東部嘅旁遮普省（鄰近喜馬拉雅山脈）。
喝吧！台灣

《喝吧！台灣》（Let's Drink In Taiwan），係香港電視娛樂製作嘅遊埠節目，2017年7月29號到11月4號逢禮拜六22:00-22:30喺ViuTV播，由陳俞希同旅遊達人小斯主持。節目會介紹台灣各種嘢飲。

節目調動
2017年10月7號：由於播特備訪談節目《吹臣》，所以暫停播映一集。
2017年10月14號：由於播特備節目《ViuTV 2018》，所以暫停播映一集。
喜鵲路

喜鵲路 (廣州)：喺廣東省廣州市荔灣區。
喜鵲路 (蘇州)：喺江蘇省蘇州市昆山市。
喜鵲路 (紅河)：喺雲南省紅河哈尼彝族自治州石屏縣。
台南系統交流道

台南系統交流道喺台灣臺南市新市區內，國道一號指標315.5公里、國道八號指標6.5公里處；國道一號、國道八號左轉均以環道設計連接。
台山街市

台山街市係澳門花地瑪堂區蘇沙醫生街一個綜合型街市大樓，分別有街市、小販區、社區活動中心同平台花園等社區設施。

歷史
台山街市前身係「台山臨時街市」，用嚟應付昔日台山臨時經濟房屋居民所需。
2005年5月27日，「台山街市綜合大樓」正式啟用，所有喺臨時街市裏面同出面嘅攤檔全部搬入新街市大樓。原有嘅台山臨時街市隨即被拆卸，改建做公眾停車場。

設計
台山街市綜合大樓係由兩層主樓同一層副樓兩幢建築物組成，呈「T」字形排列，建築面積係1,749平方米。大樓設有八個出入口，其中面向青洲大馬路同台山中街嘅出入口設有公廁。
主副樓地下由街市攤檔同小販區組成，主樓一樓設有一個社區活動中心，中心裏面設有閱覽及資訊室、乒乓球室、康樂室、可容納250人嘅大禮堂同多用途綜合活動室等。副樓頂層有平台花園，面積為679平方米，設有休憩設施、兒童遊樂區、涼亭同按摩徑等休憩設施。
台山

台山（粵拼：toi4 saan1，台山話：Hoisan，IPA: /hɔ̀isān/）喺中國廣東西南岸，舊稱新寧，家下係江門市嘅縣級市，叫台山市(1992年撤縣設市)。台山原本係個縣，大清時叫新寧縣，民國時改做台山縣。台山市政府嘅所在地係台城鎮。
台山有中國排球之鄉嘅美譽，同恩平、開平會簡稱做「台開恩」，計埋新會並稱四邑。如果計埋鶴山，就叫五邑。

地理
台山東係新會，西係恩平，北係開平。

山
台山嘅山，北有三台山、東有百峰山，西南有大隆山。

水
台山南便係海，海中間有上川洲同下川洲。
台山北便有長沙河，即係恩平江。江由開平流入，向東南流，匯合南門河，西北匯埋合紫霞河，再入新會。而東南又有泥涌河，南便收埋牛角水，去到烽火角入海。西便有那扶水，去到南便獅子洲入海。
台山東南嘅潭滘河，係通去新會崖門嘅捷徑，康熙二十六年，總督吳在南鑿通條河，引泥涌河水。後尾塞過，1953年到1955年又再通返。
台山西南有溫泉、醴泉。

史
乾隆年間嘅四邑，新寧即係台山
1498年，大明弘治十一年，新會劃出西南便得行都同文章都，開新寧縣。
大清時，新寧勝歸廣州府，有廣海寨，縣丞就駐響度。另有上川鹽巡司。同治七年，新寧分出赤溪。政府簽咗條約，開公益商埠。起咗寧陽鐵路。
民國時，1914年，新寧改名做台山。二次大戰時，為咗阻日軍，拆咗寧陽鐵路。
1953年，赤溪併返入台山。1992年，台山縣轉成縣級市，改名台山市。
台山市華僑中學

台山市華僑中學，簡稱台山僑中，係一間位於廣東省台山市台城鎮嘅高級中學，喺台山係僅次於台山一中嘅高中。
台大醫院站

台大醫院站係臺北捷運淡水信義線嘅一個車站。
台山商業城

台山商業城，又叫台城商業城，係廣東台山一間商場。地址係台西路220號。
台山平民新邨

台山平民新邨響澳門半島花地瑪堂區亞馬喇土腰同台山中街，係屬於房屋局嘅社會房屋。

意外
2016年12月28號凌晨二點半，有人發現關閘馬路台山平民新邨C座地下對開樓梯底有啲紙皮燒緊，凌晨三點幾，消防局接報發生火警，消防到場後發現室外樓梯底有一米乘一米嘅雜物燒着，隊員開一條吋半喉救熄，消防認為起火原因有可疑，通知司警到場調查事件，現場冇人疏散同冇人唔舒服。
2017年3月5號清晨六點半左右，平民新邨A座垃圾房。消防局接報上址有煙有火，立即派員到場處理。消防員到場之後，發現大廈入面地面層垃圾房有一個藍色大型垃圾桶着火焚燒，立即拖喉射水灌救，將火救熄。經檢查，消防員證實火警冇波及到其他地方，響巡查大廈所有樓層確定環境安全之後，收隊離開。
台山春節煙花文藝晚會

台山春節煙花文藝晚會係一個農曆新年期間喺廣東台山台城鎮舉辦嘅大型慶祝活動，民間亦俗稱台城煙花表演，主要以煙花表演為主，亦有文藝表演。多年來喺通濟公園（通濟電視塔）同埋體育廣場舉辦，民眾會喺地王廣場附近一帶觀賞。舉辦時間固定為農曆正月初二，自2015年開始地點改為新寧體育館，時間亦改為正月初一，之後一直保持到2019年停辦。每年煙花表演都由台山廣播電視台現場直播。
喺地王廣場對面拍嘅煙花喺電視塔上空綻放一景（2014年）
告士打道花園

告士打道花園，香港公園之一，遊樂場之一，喺灣仔告士打道，近入境事務大樓，英文叫Gloucester Road Garden。行政上歸灣仔區。設施有公園。歸康樂及文化事務署管。園內設吸煙區。
告全黨全軍全國各族人民書

告全黨全軍全國各族人民書係中國共產黨中央委員會、中華人民共和國全國人民代表大會常務委員會、中華人民共和國國務院、中國人民政治協商會議全國委員會、中國共產黨和中華人民共和國中央軍事委員會所發嘅文告，用嚟公布黨和國家最高領導人逝世嘅消息，規格比一般政治家、社會知名人士仲要高。响中國共產黨同中華人民共和國歷史曾分別响1976年9月9號、1997年2月19號同2022年11月30號三次以告全黨全軍全國各族人民書嘅形式，正式公佈毛澤東、鄧小平同江澤民逝世嘅消息。
先由新華社出稿，然後交由中央廣播電視總台播出，翌日登報紙。
維基文庫有原文：
告全党全军全国各族人民书
告別我的戀人們

《告別我的戀人們》係香港歌手古巨基喺2012年9月7號推出嘅廣東大碟，記錄佢嘅真人真事愛情史，10首新歌送畀佢愛過嘅女仔。首隻主打歌「戀無可戀」講述佢當年同一個女仔由好友扮成戀人嘅浪漫故事，10月31號推出第2版加送「你知道唔知道－古巨基告別我的戀人們音樂會」DVD + 2首MV。
告五人

告五人（英文： Accusefive），係台灣樂團。依家嘅團員係男主唱兼木結他手潘雲安、女主唱犬青同鼓手哲謙。

經歷
2017年10月，佢哋出咗首張細碟《迷霧之子》。
告士打道

告士打道（英文：Gloucester Road）係香港一條主要道路，嚮香港島灣仔海邊，東接東區走廊，西連中環金鐘一帶。全線為4線甚至5線雙程行車。
告士打道舊時係4號幹線一部份，直到2019年中環及灣仔繞道通車後畀佢取代。
告士打道站

告士打道站（英文：Gloucester Road tube station）係英國倫敦地下鐵區域綫、皮卡迪利綫同環綫嘅車站，屬第1收費區，喺大倫敦肯辛頓-車路士區。
告別之前

《告別之前》（英文：Adieu）係2018年上畫嘅港產片，由張繼聰、衛詩雅、陳柏宇、談善言、羅蘭、姜皓文、譚小環、李靖筠主演，劉孝偉執導。故仔講3個末期癌症病人最後嘅生命階段。
吠陀

吠陀係古印度婆羅門教同現代印度教嘅一系列經書，一般都包四本：梨俱吠陀、娑摩吠陀、夜柔吠陀、阿闥婆吠陀，有時重會計埋梵書同奧義書。
吠舍

吠舍（梵文：वैश्य Vaiśya），係種姓嘅一種，屬於古印度社會裡面嘅普通勞動者，亦即係雅利安人嘅中下階層，代表色係黃色，包括農民、畜牧者同商人，佢哋必須向國家繳納賦稅。
吠陀時代

吠陀時代（約公元前1500年—前500年）係印度史上嘅青銅時代晚期同鐵器時代早期。佢分咗做前吠陀時期（約公元前 1500-1000 年）同後吠陀時期（約公元前 1000-500 年）。
吠檀多派

吠檀多派（Vedanta）係古印度哲學嘅一個派別，前5世紀開始出現，理論收錄喺《吠檀多經》。
天爐座

天爐座（Fornax）係家下八十八西洋星座之一。佢響天球赤道一帶，佔天球面積398平方度。地球北半球來講，天爐座係秋天嘅星座，即係秋夜會見到。肉眼可以睇到嘅星，約莫35粒到。有一到四等星1粒，即係有4等星1粒。
天牛甲蟲

天牛甲蟲，係鞘翅目嘅一種甲蟲，頭頂有兩大條觸角。
天狗山

天狗山 (小樽市)。日本北海道小樽市天狗山
愛宕山 (仙台市)，舊名。日本宮城縣仙台市
天狼星

天狼星係地球夜晚天上面最光嘅恆星，視星等係-1.47，距離地球8.6光年遠。
喺中國古代嘅星象學說裏面，天狼星係「主侵略之兆」嘅凶星。
屈原喺《九歌·東君》中講到：「舉長矢兮射天狼」，以天狼星比擬位於楚國西北嘅秦國。
蘇軾喺《江城子．密州出獵》裏面提到：「會挽雕弓似滿月，西北望，射天狼」，以天狼星去比喻威脅北宋西北邊境嘅西夏。
同素異形體

某啲化學元素嘅同素異形體（allotrope）係指喺同一物質狀態之下有多過一種形態。各同素異形體入面嘅原子之間嘅鍵唔同，令佢哋有唔同嘅結構。常見嘅包括：
碳嘅同素異形體：鑽石、石墨、石墨烯等、
氧嘅同素異形體：雙氧、臭氧等 同
磷嘅同素異形體：白磷、紅磷、黑磷等。
維基同享有多媒體嘅嘢：同素異形體
同節奏

喺音樂上，同節奏（英文：homorhythm）係指「首音樂每部份節奏都一樣（或者近乎一樣）」嘅織體。
劉肇

劉肇（79年—106年2月13號），係東漢第四位皇帝，88年到106年在位，跟諡號叫漢和帝。
88年，漢章帝劉炟過身，由太子劉肇繼位，就係漢和帝。
106年，劉肇過身，由佢個仔劉隆繼位，就係漢殤帝。
劉肇軒

呢篇文章可以喺中文維基百科嘅對應文章來擴寫。 若果你熟悉嗰種語言同呢篇文嘅主題，唔該請你幫手參考外語維基擴充文章。千祁唔好直接黐啲機械翻譯、唔可靠嘅翻譯或者低品質嘅內容。根據版權協議，翻譯文章需要喺編輯摘要註明來源，或喺討論頁頭頂寫明{{Translated page|zh|劉肇軒|small=no|version=|insertversion=|section=}}。
劉肇軒（英文：Jackson Lau，1989年—），係香港泛民主派人士，荃灣區議會德華選區前任議員（2020年上任，2021年劈炮）。
佢細細個係七一遊行常客，亦曾經係一名精品店老闆，受香港修例風波影響，佢話唔可以畀親中陣營主導區議會，於是毅然摺埋精品店，全身投入地區工作。
2019年第6屆香港區議會選舉，佢以1964票當選區議員，打贏在位12年嘅羅少傑；2021年7月中正式劈炮，唔做區議員。
劉舆量

劉舆量，香港親中派政治人物。

選舉經歷
喺2021年9月，佢成為香港特别行政區選舉委員會委員(港區全國政協委員)。
劉胡軼

劉胡軼（粵拼：lau4 wu4 jat6；簡化字：刘胡轶；1984年1月20號—），係中國大陸男歌手、音樂製作人。

經歷
2007年，出第一張唱碟《獨聽》。2015年，參加《中國好歌曲》第二季，唱咗佢自己寫嘅《從前慢》之後入咗劉歡嗰組。2015年，同林二汶搞咗「關於時間的歌」演唱會。2016年，幫《我在故宮修文物》寫咗電影配樂。佢喺《歌手2019》為吳青峰編曲。佢喺《歌手·當打之年》為曾一鳴、胡夏編曲。
啟東

啟東係中國江蘇南通一個縣級市，總面積1208平方公里，人口112萬。
啟歷學校

啟歷學校（英文：Kellett School）係香港一間私立國際學校，有兩個校舍，一個喺港島南區薄扶林奇力灣華樂徑2號（近華富邨），另一個喺九龍灣臨興街7號。呢間學校1976年創校，提供英國嘅幼稚園、小學同中學課程。
啟發課程

啟發課程（英文：The Alpha Course）係一個介紹基督教基本教義嘅福音性課程，專門為一啲對基督教信仰有興趣嘅人而設。課程主要透過聚餐、影片同討論，畀參加者循序漸進噉認識信仰，每一節都會探討一個關於信仰嘅問題並引發討論。

啟發起源
啟發係由一個短短嘅課程開始，起源於倫敦聖公會聖三一布普頓堂。1990年，甘力克牧師接手啟發，發現喺教會以外有好多人都想了解基督教信仰。時至今日，啟發已經遍佈世界各地嘅教會，當中包括天主教會、東正教會同所有主流新教教派。

三大關鍵元素
食物
無論係一班好友一齊聚餐，又或者只係茶點短聚，食物總係能夠拉近人與人之間嘅距離。啟發課程大部份嘅聚會都係以食物開始，畀大家能夠聚埋一齊同互相認識。
短講
短講分為現場或影片兩種形式，每次大概30分鐘，目的係吸引觀眾，並引發進一步嘅討論。短講會探討信仰嘅熱門話題，並解構基督教嘅基本要義，解答例如「耶穌係邊個？」、「咩叫『信咗主』？」、「點解要祈禱？點樣祈禱？」、「神點樣指引我哋？」等問題。
討論
啟發課程係短講之後，畀每個人都有機會根據主題喺小組裏面分享自己嘅諗法同一齊討論。可以畀參加者係一個真誠、友善、同開放嘅環境之中，去聽其他人嘅諗法，同時表達自己嘅觀點。
啟福道

啟福道（Kai Fuk Road）係香港一條行車公路，香港5號幹線東面起點，響九龍觀塘區九龍灣，由香港7號幹線嘅觀塘道開始，中間經過香港2號幹線嘅觀塘繞道，去到啟德隧道，1.4公里長，大部份係架空路段。呢條路係東九龍往返將軍澳同港島其中一條重要嘅路。
啟業邨

啟業邨，係香港嘅一條公共屋邨，喺九龍九龍灣啟業道18號，一共有6座樓，1981年入伙。
啟業邨嘅前世係1927年起好嘅啟德皇家空軍基地，經過半世紀之後，亦即係1978年，駐港英軍交番一半空軍基地嚟畀房委會起公屋，嗰部分用地由1979年起，改建做啟業邨同埋啟泰苑。
6棟樓宇包括：啟寧樓、啟盛樓、啟祥樓、啟樂樓、啟賢樓、啟裕樓，另外4棟樓字：啟邦樓、啟安樓、啟康樓、啟勳樓就撥入做居屋啟泰苑。

公共交通
港鐵觀塘綫九龍灣站B出口（行大概15分鐘）、屯馬綫啟德站A出口。
啟田商場

啟田商場喺香港九龍東部藍田半山，地址係啟田道50號，挨住港鐵藍田站，為藍田區內屋苑居民提供購物及消閒設施。啟田商場樓高四層，舊翼喺1998年中落成，新翼喺2004年落成。興建舊翼商場耗資近3億港元。

建築
啟田商場第一期喺1999年頭落成，2001年4月榮獲「香港工程師學會結構分部」頒發「卓越結構大獎2001」。商場總面積有20,760平方米。全部工程喺2004年竣工。
啟田邨

啟田邨係香港嘅一條公共屋邨，喺九龍藍田德田街2－8號，一共有3座樓，1997年入伙。
啟示錄

《啟示錄》（希臘文：Αποκάλυψις Ιωάννου；天主教譯做《若望默示錄》，簡稱《默示錄》；唐朝景教譯做《啟真經》），係《新約聖經》中收錄嘅最後一個作品。作者係放逐到拔摩島嘅約翰，基督教會傳統上相信即係耶穌嘅門徒約翰。主要係對未來嘅預警，包括對世界末日嘅預言：接二連三嘅大災難，世界朝向毀滅發展嘅末日光景，並且描述最後審判，重點放喺耶穌嘅再來。

簡介
作者：約翰
日期：96-98年
地點：拔摩島
對象：亞西亞嘅七間教會
約翰寫啟示錄，係喺基督徒因信耶穌基督，承認耶穌為主而慘遭逼害嘅時候。作者寫呢本書主要目的係要安慰鼓勵佢嘅讀者，勸佢哋喺受苦難同迫害時仍要堅持信仰。
呢卷書大半包含一啲默示異象，用象徵性嘅語言表達作者嘅信息。內容對當時信徒嚟講唔難明白，不過對教外人士同後世讀者就好難明白。好似交響樂噉樣，呢卷書嘅主題用各種異象，唔同嘅方法，重復出現。雖然異象嘅細節有唔同嘅解釋，中心意義係好明顯，係透過主耶穌基督，上帝最後會徹底擊敗一切仇敵，包括撒旦，而且會喺勝利嗰日獎賞佢忠心嘅子民，賜畀佢哋新天新地。
啟祥道

啟祥道（英文：Kai Cheung Road）係香港一條喺觀塘區九龍灣嘅東西向嘅路，連接啟福道同牛頭角道。

現況
由於連接九龍灣工業區多條道路，所以喺平日日頭好繁忙，而連接嘅偉業街係去九龍灣工業區嘅樽頸位，所以喺夜晚繁忙時間東行接近偉業街都會出現車龍。
味之道

《味之道》（Recipe Of Life），係新加坡新傳媒私人有限公司製作嘅美食同復仇題材電視劇，由黃碧仁、陳莉萍、陳漢瑋、陳泓宇、黃思恬、孫政、芳榕領銜主演。呢套劇係黃碧仁時隔4年回歸熒幕之作，亦係新傳媒停止製作長壽劇1年後重啟嘅第一部長壽劇。
陳漢瑋同黃碧仁分別憑著呢套劇獲得《紅星大獎2022》最佳男女主角獎項。
味峰侯公祠

味峰侯公祠（英文：Hau Mei Fung Ancestral Hall），係喺香港金錢村第九巷嘅兩進式設計祠堂，上水侯氏味峰房嘅祖祠。佢大概喺乾隆中後期（1763年-1795年）起，由於味峰房子孫人丁單薄，缺乏財力，所以佢嘅祠堂亦近乎荒廢，喺2002年由香港政府出錢修葺，喺1998年被評爲二級歷史建築，但喺2010年11月10號改評為香港一級歷史建築。祠裏面有兩塊寫住「奉旨其正」同「皇恩浩蕩」嘅匾額，其中一塊「奉旨其正」牌匾係乾隆皇帝賞賜畀金錢村第22代嘅侯倬雲，以表揚佢處事公正嚴明，味峰侯公祠都係由佢起嘅，以紀念佢嘅曾祖父侯聚斐（名味峰），不過原本嘅百年牌匾已係20世紀中唔見咗，目前掛嘅牌匾係重造嘅。
祠堂正廳有兩條粉紅色石柱，相傳係官員專用嘅石材，而家已經揾唔到同類嘅物料進行修復。由於侯倬雲得到皇帝賜封，所以可以喺村裏面豎立一支喺幾十里外都可以睇到寫住「侯」字嘅高旗杆，喺當年經過金錢村嘅較低級官員都需要下馬致敬。嗰嚿豎立旗杆嘅基座距離祠堂唔遠，而家仍然存在，用古法製造，十分堅固，但已經被後人用混凝土堵塞插旗個圓窿。
味想天開

《味想天開》（英文：Recipes To Live By），係香港無綫電視製作嘅古裝電視劇，由洪永城、蔡思貝、黃子恆同朱晨麗領銜主演，監製莊偉建。故仔背景係唐代長安嘅食評家。
味覺感受器

味覺感受器（taste receptor）係指感受味道嘅感官功能。
味分高下

《味分高下》（英文：Foodie 2 Shoes）係香港無線電視遊戲電視節目，由庾澄慶、鄧健泓主持，鄭麗麗旁述，內容係請藝人上去玩同味覺同嘢食有關嘅遊戲。節目喺2007年8月28號到10月19號，逢禮拜一到五香港時間22:30-23:00喺翡翠台同高清翡翠台首播。之後有續作《耳分高下》。
味精

味精（MSG），係一種調味料，添加劑，主要成份係谷氨酸鈉（Monosodium glutamate）。谷氨酸鈉係一種胺基酸穀氨酸嘅鈉鹽，一種冇嗅冇色嘅晶體，喺 232℃ 解體熔化，谷氨酸鈉嘅水溶性好好，100 毫升水溶倒74克谷氨酸鈉。味精溶喺水或口水度，會分解做自由鈉離子同谷氨酸鹽離子。
味精可以攞嚟調味，中國菜咁好味梗係唔少味精啦。即使谷氨酸鈉存喺日常嘅嘢食度，要到20世紀早期，先俾人研究出嚟。

起源
1907年日本東京帝國大學嘅研究員池田菊苗發現，昆布海帶湯蒸乾之後留低嘅啡色晶體（谷氨酸），有好難形容不過好正嘅味 ，池田喺第啲嘢食度都搵到。1909年日本味の素公司為大規模生產味精嘅方法申請專利。

花名
皆因煮餸落咗味精就會變得好味，好似酒樓大廚（師傅）煮出嚟噉，所以粵語又戲稱味精做「師傅」。
味蕾

味蕾（英文：taste bud）係脷上面嘅構造，帶有令人能夠有味覺嘅味覺感受器。
味覺系統

味覺系統係指感受味覺嘅感受器。對於哺乳類動物，佢嘅味覺系統係由口腔內嘅脷同連接脷同大腦之間嘅神經系統組成。味覺系統嘅作用，主要係作為一個防衛機制，減少進食有問題嘅食物嘅機會。
味之素

味之素（粵拼：mei6 zi1 sou3；日文：味の素(Ajinomoto)）係日本東京一公司兼老牌企業，1925年12月17號成立，喺中央區京橋一丁目15番1號。間嘢主要出帶味精成份嘅調味料為主。
味千拉麵

味千拉麵（粵拼：mei6 cin1 laai1 min6；日文：味千ラーメン(Ajisen Ramen)；英文：Ajisen Ramen）係日本重光產業（日文：重光産業）屬下嘅拉麵舖，喺1968年成立，而家喺日本同中國大陸都有好多分店。其他分店主要喺星加坡、菲律賓、加拿大、美國同澳洲，另外喺香港、紐西蘭等等地方都有。
喺臺灣佢曾經開過兩三間分店，但係臺灣分公司喺2017年已經執咗。
大觀濕地公園

，簡稱大觀濕地，係中國廣東廣州嘅一間公園兼自然保護區，2013年9月喐手起，2015年起好，2016年4月底試營運，2016年7月2號開園。位置喺天河區柯木塱，東靠大觀北路（116省道嘅5.8～7.7km標記位）；南靠軟件路；西靠高普路；北靠公坑頂。佢係全廣州地區第一間海綿城市試點公園。
公園喺2013年9月之前係雜草叢生嘅地方，從2013年9月開始，廣州市人民政府為咗打造海綿城市規劃而負責出錢，將原先呢片雜草叢生嘅地方改造成公園。

概況
佔地面積46.8ha，總長大概3km，園區分開咗標誌性生態景觀同休閒科普健身基地兩個部分。其中生態景觀區入面有典型嘅25種動物同62種常見植物響度，休閒科普建設基地分成思觀、華彩、迎賓，高普同埋始興等五大廣場部分。
大角

大角在北斗之左。左右攝提夾住。
大角，取自敦煌莫高窟古卷星圖。大角一星喺圖中上方，空心，標示太角。
大角，星一粒，喺同名大角星官內。大角為東方蒼龍之角。歲差之故，唔係角宿之內，而喺亢宿。史記天官書講，杓攜龍角，龍角就大角。又有講，「大角者、天王帝廷。」天王係大火，大角就係佢嘅廷。
大角一星，亦叫大角星，光星，地球望上去，視星等，負百分之四。夜天恆星之中，排第三，僅次於天狼同老人星，色燈黃。距離地球三十六光年七。
西洋星座歸入牧夫座，為其α星。因而叫牧夫座α星 (α Boo)，別名守熊人，Arcturus，出自古希臘文Ἀρκτοῦρος。而佢所在牧夫座側邊，就有大熊座。
大規模腦網絡

喺神經科學上，一個大規模腦網絡（英文：large-scale brain network）係指一柞會共同噉做某一個特定功能嘅腦區之間嘅網絡。簡單講，如果對一個網絡嘅腦區嘅神經成像數據做統計分析會發現呢啲腦區硬係一齊變活躍或者硬係一齊變唔活躍（功能性聯結）。
例子可以睇吓預設模式網絡。
大觀

壯觀、境界開闊、氣勢宏偉、嘆為觀止嘅意思，比如成語「蔚為大觀」。
大觀區，中國安徽安慶嘅區。
大觀亭，大觀區內嘅名勝，宜城八景之一，因江景開闊得名，大觀區嘅名由佢而來。
大觀 (年號)，中國北宋宋徽宗趙佶嘅年號。
大觀山，日本箱根山嘅一部分，喺神奈川縣足柄下郡箱根町。
大觀 (雜誌)，日本大正年間嘅雜誌。
橫山大觀，日本畫家（1868年──1958年）
大觀區

大觀區（粵音：daai6 gun1 keoi1）係中國安徽安慶嘅一個市轄區。面積12km²，人口19萬。轄7條街道，1個鎮，2個鄉，3個管理區。大觀區得名自區內古蹟大觀亭（宜城八景之一）。
街道：德寬路街道、玉琳路街道、龍山路街道、菱湖街道、集賢路街道、石化路街道、花亭路街道
鎮：海口鎮
鄉：十里鋪鄉、山口鄉
管理區：大觀開發區、安徽安慶海口經濟開發區、皖河農場
南中國海

南海（粵拼：naam4 hoi2）係指廣東、廣西以南嘅大海，西洋各國叫佢做South China Sea，譯做南中國海（naam4 zung1 gwok3 hoi2），越南叫東海（dung1 hoi2；越南文：Biển Đông／㴜東），菲律賓叫自己聲稱嘅專屬經濟區嗰部分做西菲律賓海（他加祿話：Dagat Kanlurang Pilipinas）或呂宋海（leoi5 sung3 hoi2；他加祿話：Dagat Luzon）。

定義同地理
喺國際水文局嘅定義中，南海位於東北-西南走向，南部邊界喺南緯3度，位於南蘇門答臘同埋加里曼丹之間，北邊以及東北嘅廣東、廣西、福建同台灣及台灣海峽，西邊到菲律賓群島，西南至越南同馬來半島，通過巴士海峽、蘇祿海同馬六甲海峽連接太平洋同埋印度洋。南海係世界第三大嘅陸緣海，只係僅次於珊瑚海同埋阿拉伯海，面積大概有356萬平方公里，平均水深大概1212米，最深處係中部嘅深海平原，達到5567米左右。
南海係太平洋同印度洋之間重要嘅航道，四周大部分都係半島同埋島。南海算係低緯度地域，屬於熱帶深海。南海嘅海水表層水溫高嘅時候達到25℃到28℃左右，年溫差3℃到4℃，鹽度係35‰，潮差平均2米。

資源
由於南海算係熱帶嘅海洋，好啱珊瑚繁殖，海底高台處形成咗珊瑚島，南海諸島嘅東沙群島、西沙群島、中沙群島同南沙群島都算係珊瑚島嶼；水產主要有海龜、海參、金槍魚、紅魚、鯊魚、大龍蝦、梭子魚、墨魚同魷魚等好多唔同種嘅熱帶海產。南海海底嘅石油同天然氣蘊藏非常之豐富，根據初步嘅估算海底石油蘊藏量達200億噸。

主權爭議
由於南海嘅資源同戰略價值好高，喺南海周邊嘅國家都宣稱擁有南海嘅部分主權，例如中華人民共和國主張嘅南海九段線。
2014菲律賓喺荷蘭海牙常設仲裁法院提出南海仲裁案，控告中國違反國際法。最後法院判決菲律賓勝訴，但中國唔承認裁決結果。
南丫警崗

南丫警崗（英文：Lamma Police Post）係香港警務處水警總區水警海港區嘅警崗，響香港南丫島洪聖爺灣嘅山頂。南丫警崗響1966年起好，2011年7月開始重建，預計2013年完成。
南丹

南丹縣（壯語：Namzdan Yen），係中國廣西壯族自治區河池市轄下嘅一個縣。面積3916平方千米，人口291421人，其中壯族人口9萬，大概佔咗成個縣總人口嘅33%（2010年）。郵政編碼547200。縣人民政府喺城關鎮。

行政區劃
下轄7個鎮、5個鄉：
鎮：城關鎮、大廠鎮、車河鎮、芒場鎮、六寨鎮、月里鎮、吾隘鎮。
鄉：羅富鄉、巴定鄉、中堡苗族鄉、八圩瑤族鄉、里湖瑤族鄉。

物產
土特產品：黃臘李、長角辣椒、六龍茶、丹泉酒、南丹瑤雞。
南九州

南九州（みなみきゅうしゅうし）係日本九州鹿兒島縣薩摩半島南部一個城市，2007年12月1號由川邊郡川邊町、知覽町同埋揖宿郡穎娃町合併（日文：日本の市町村の廃置分合）而成。南九州面積357.91平方公里，2016年10月1號推計人口（日文：推計人口）35,744。
南九龍裁判法院

南九龍裁判法院，以前叫九龍巡理府、南九龍裁判司署，係香港一間已經停止運作嘅裁判法院，喺九龍油麻地加士居道36-38號，旁邊喺循道衛理聯合教會九龍堂。

史
南九龍裁判法院由兩座大樓組成，分別係喺1936年起好、樓高3層嘅舊翼（即而家嘅土地審裁處），同喺1970年代起好、樓高5層嘅新翼（即而家嘅勞資審裁處）。其中舊翼嗰時叫做九龍巡理府。1941年12月25號，駐港英軍喺香港保衛戰戰敗，香港就進入日治時期，大樓被佔領，香港嘅日本皇軍用嚟做辦公室，日本投降之後，法院大樓就恢復原本嘅用途。
舊翼起喺山坡上面，二樓同三樓有希臘多利克式嘅大石柱，並設有露天游廊，而底層就用花崗石砌疊而成。
2000年7月1號，南九龍裁判法院正式停止運作，當時法院設有3個法庭，每年處理大約35,000宗（1998同1999年嘅數字）案件。而舊翼喺1987年已經停用，之後一度係法庭文件貯存嘅地方。香港司法機構曾經考慮將勞資審裁處搬去法院嘅舊翼，但係最後改為提供畀土地審裁處辦公之用。而新翼就做勞資審裁處。
南丫風采發電站

南丫風采發電站（英文：Lamma Winds）喺香港離島區南丫島大嶺，係香港頭一個用風力嘅商用發電站，由香港電燈公司用1,500萬港紙起，喺2006年2月23號正式啟用。
南丫風采發電站展覽中心
噢，聖誕樹

《噢，聖誕樹》（德文：O Tannenbaum）係一首德國嘅聖誕歌。呢首歌係用一首同聖誕節，甚至係節日毫無關係嘅德國傳統民歌做基礎，然後同傳統嘅聖誕樹聯繫埋一齊，變成呢首歌。

歷史
呢首歌嘅現代版本係由萊比錫嘅風琴演奏家、教師兼作曲家Ernst Anschütz喺1824年創作嘅。聖誕樹係一種冷杉樹。歌詞其實並唔係指聖誕節，亦都唔係描述裝飾咗嘅聖誕樹。相反，佢哋將冷杉嘅常青品質睇成堅定同忠誠嘅象徵。
Anschütz嘅文本用Melchior Franck創作嘅16世紀Silesian民歌「哦，聖誕樹」（Ach Tannenbaum）做基礎。喺1819年，奧古斯沙納（德文：August Zarnack）受到呢首民歌嘅啟發，寫咗一首悲劇情歌，將常青、「忠實」嘅冷杉樹同佢嘅唔忠實情人形成鮮明嘅對比。呢首民謠首先同Anschütz嘅聖誕節聯繫埋一齊，喺傳統嘅歌詞嗰度加多咗兩句自己嘅歌詞。聖誕樹嘅習俗係喺19世紀開始嘅，呢首歌後嚟俾人當成聖誕頌歌（Christmas carol）。Anschütz嘅版本仍然用treu意思係真實、忠實）做形容詞嚟描述冷杉嘅針葉，令人回想起同首民謠裏面唔忠實嘅少女嘅對比。喺20世紀，當呢首歌同聖誕節聯繫埋一齊之後，原本嘅treu改咗做grün（意思係綠色）。

旋律
Audio playback is not supported in your browser. You can download the audio file.
呢首歌證實咗係16世紀嘅古老民謠，佢亦都叫做「Es lebe hoch der Zimmermannsgeselle」同「Lauriger Horatius」。

O Tannenbaum, O Tannenbaum,
You bear a joyful message:
That faith and hope shall ever bloom
To bring us light in winter’s gloom.
O Tannenbaum, O Tannenbaum,
You bear a joyful message
噢，聖誕樹，噢，聖誕樹！
你好忠誠咁綻放！
經歷咗夏天嘅炎熱同冬天嘅寒冷，
你嘅葉仲係綠嘅，仲係綻放緊。
噢，聖誕樹，噢，聖誕樹！
你好忠誠咁綻放！

噢，聖誕樹，噢，聖誕樹！
睇到你我好高興！
當冬日陰沉沉嘅時候，
你為我哋帶嚟咗全年嘅希望。
噢，聖誕樹，噢，聖誕樹！
睇到你我好高興！

噢，聖誕樹，噢，聖誕樹！
你帶住快樂嘅訊息，
信念同希望將會永遠綻放
為喺冬天陰霾嗰度嘅我哋帶嚟光明。
噢，聖誕樹，噢，聖誕樹！
你帶住快樂嘅訊息。

O Christmas Tree, O Christmas Tree
You fill my heart with music.
Reminding me on Christmas Day
To think of you and then be gay.
O Christmas Tree, O Christmas Tree
You fill my heart with music.
噢，聖誕樹，噢，聖誕樹！
你綠油油嘅枝條，令我哋高興極了！
夏天陽光明媚嘅時候，佢係綠色嘅，
冬天白雪紛飛嘅時候，佢係綠色嘅。
噢，聖誕樹，噢，聖誕樹！
你綠油油嘅枝條，令我哋高興極了！

噢，聖誕樹，噢，聖誕樹，
永遠真實，您嘅色彩！
夏天你嘅樹枝幾咁翠綠
冬天仍然勇敢保持綠色。
噢，聖誕樹，噢，聖誕樹，
永遠真實，您嘅色彩！

噢，聖誕樹，噢，聖誕樹，
你令我嘅心充滿音樂！
聖誕節嗰日提醒我，
想你，同埋保持歡樂。
噢，聖誕樹，噢，聖誕樹，
你令我嘅心充滿音樂！

O Christmas tree, O Christmas tree,
Thy candles shine out brightly!
Each bough doth hold its tiny light,
That makes each toy to sparkle bright.
O Christmas tree, O Christmas tree,
Thy candles shine out brightly!
噢，聖誕樹，噢，聖誕樹！
幾咁翠綠，你嘅枝葉。
你唔只喺夏天鬱鬱，
就算喺冬天依然蔥蔥。
噢，聖誕樹，噢，聖誕樹，
幾咁翠綠，你嘅枝葉！

噢，聖誕樹，噢，聖誕樹，
你帶俾我無盡嘅快樂！
每年嘅聖誕樹，
帶俾我哋無限嘅歡樂。
噢，聖誕樹，噢，聖誕樹，
你帶俾我無盡嘅快樂！

噢，聖誕樹，噢，聖誕樹，
你啲枝葉幾咁可愛！
唔只喺夏天嘅時間好翠綠，
而且喺最凍嘅時候都好綠。
噢，聖誕樹，噢，聖誕樹，
你啲枝葉幾咁可愛！

噢，聖誕樹，噢，聖誕樹，
你嘅蠟燭閃閃發光！
你嘅樹枝都發出啲光芒，
令每個玩具都閃閃發光。
噢，聖誕樹，噢，聖誕樹，
你嘅蠟燭閃閃發光！
器官移植

器官移植係指將器官由一個身體搬過去另一個身體嘅外科手術，用來取代受者壞咗嘅器官，器官可以來自生者，亦可以取自啱啱死者。
噪音控制

噪音控制（英文：Noise control）係一套策略去減低噪音污染，或者減低室內或室外帶嚟嘅噪音。
器樂

器樂（英文：instrumental）係指純用樂器嘅聲組成、冇人聲嘅音樂。
噪音

噪音（Noise）係指任何唔想聽到嘅聲，而呢啲聲往往具滋擾性甚至影響聽覺。
噬菌體

噬菌體係種病毒嘅類型，宿主會係細菌。佢哋亦可以當做抗生素嘅替代品去醫病。
器官

器官（粵拼：hei3 gun1）係動物體或植物體嘅由不同嘅細胞同埋組織構成嘅結構，用嚟完成某啲特定功能，並同其他分擔共同功能嘅器官一齊組成各個系統（動物體）或整個個體（植物體）。

植物體嘅器官
植物體嘅器官分為生殖器官同埋營養器官兩類。營養器官包括根、莖同埋葉；生殖器官包括花、果實同埋種子。前者嘅主要功用為吸收、輸送養份為主，以利生長，叫做營養器官。後者以透過有性生殖，並以傳播後代做為主要功能。

動物體嘅器官
動物體嘅器官好多時都叫內臟，類型較為複雜，一個器官可以屬於多個系統。動物體嘅主要器官有：心臟、肺、腦、眼、脾臟、胰臟、腎臟、肝臟、腸臟、皮膚、子宮、膀胱同埋骨骼等。

維生器官
維生器官係人體內維持生命嘅器宮。如果身體入面嘅維生器官唔可以完全運行正常嘅話，一個人就可以好快死。主要嘅維生器官有：
腦部，負責控制同埋協調呼吸、心跳、荷爾蒙生產、感覺接收、肌肉運動等
心臟，將含有充分氧氣及養分嘅血送至全身，供應各組織器官
肺部，負責呼吸同使血液帶氧
腎臟，將血液入面嘅廢物移除帶到膀胱排走
其他負責消化同埋排泄嘅器官則對於長期維生有必要性。雖然係咁，有好多人有缺少腎臟、脾臟同埋腸臟等器官嘅情況下依然生存，不過需要機器嘅幫助。
噪音污染

噪音污染係指人類喺工業生產、建築施工、交通運輸同社會生活等活動，產生嘅噪音干擾周圍嘅人同動物生活環境。
目前世界上環境噪聲最主要嘅來源係交通噪音，包括汽車、飛機同火車產生嘅噪音，工業噪音亦係一種主要污染，此外好似建築施工機械，娛樂擴音設施，甚至一啲辦公設備，啲人大聲喧嘩吵鬧，都係噪音污染來源。
四果木科

四果木科（學名：Tetracarpaeaceae）係被子植物門虎耳草目嘅一個科。
四月廿八

四月廿八係黃曆四月嘅第廿八日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

節慶、風俗習慣
藥王聖誕，又叫藥王誕。
四月廿六

四月廿六係黃曆四月嘅第廿六日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
四月是你的謊言

《四月是你的謊言》（粵拼：sei3 jyut6 si6 nei5 dik1 fong1 jin4，日文：四月は君の嘘）係日本漫畫家新川直司嘅作品，2011至2015年喺月刊少年Magazine刊登。
同名電視動畫喺2014年10月至2015年3月喺日本首播，共22集。香港TVB喺2019年播過。
四條

四條，（英文：Four of a kind）係啤牌組合，大多數玩法入面淨係細過同花順，五隻牌入面要有四隻相同點數嘅牌，機會率只係得0.0240%。

俗語
廣東俗語有話：「無料扮四條」，即係明明自己唔掂都要扮到好掂咁。
四月廿五

四月廿五係黃曆四月嘅第廿五日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
四月廿四

四月廿四係黃曆四月嘅第廿四日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
四核香科

四核香科（學名：Tetrachondraceae）係雙子葉植物綱唇形目嘅一個科。
女人必學100道菜

《女人必學100道菜》（英文：Lady Cook）係香港電視廣播有限公司製作嘅煮食節目，由江美儀同女廚蕭秀香（三姐）主持，喺2020年7月27號到8月28號逢禮拜一到五晚22:30－23:00喺翡翠台播。節目會用25集時間介紹100味家常餸菜嘅煮法。
皆因節目名用咗「女人必學」，節目宣傳口號又用到「若要嫁得好，先要煮得好」呢啲強調女人係為咗男人煮食嘅字眼，畀觀眾批評係性別定型。
女人最痛

《女人最痛》（英文：Beauty Knows No Pain），係香港無綫電視製作嘅時裝電視劇，由米雪、張可頤同馬德鐘領銜主演，監製林志華。故仔背景係化妝護膚品公司。
女人唔易做

《女人唔易做》係香港無綫電視2005年拍攝嘅一部電視劇，由鄧萃雯、吳美珩、林峯、謝天華、徐子珊等演員主演，香港無綫電視喺2006年4月17日到2006年5月14日播出。
女人永遠是對的

《女人永遠是對的》（粵語口語翻譯係女人永遠係啱嘅；英文：Oh My Goddess）係2017年上畫嘅港產片，由楊思琦、張可頤、劉心悠、衛詩雅、張繼聰、方力申、谷德昭主演，高志森執導。
女人四十

女人四十（英文：Summer Snow）係一套喺1995年出嘅香港電影，由蕭芳芳、喬宏、羅家英、羅冠蘭主演，許鞍華導演。
女人就是女人

《女人就是女人》（英文：A Woman Is A Woman）係2019年上畫嘅港產片，由李蕙敏、黃家恆、麥詠楠、鄧汝超、李英濤主演，孫明希（Maisy Goosy Suen）執導。套戲用跨性別做題材。
女人的秘密

女人的秘密（粵拼：neoi5 jan4*2 dik1 bei3 mat6）係1961年香港喜劇電影，由莫康時執導，劉乃濟寫，由丁瑩、顧媚、林家聲、張儀同埋鄭君綿主演。

情節
崔麗萍搬咗入一間分租屋，竟然遇到舊工友李小娟，麗萍知道小娟為阿媽還債被迫下嫁俾錢萬通做妾侍，於是想辦法幫忙。
麗萍同隔籬房唐兆華唔啱牙，之後先知兆華其實係自己好傾慕嘅筆友，於是兩個人握手言和重拍埋拖添。
兆華嘅同房潘子安原來係萬通老婆個契仔，佢帶埋萬通老婆去捉姦，小娟於是重獲自由。
天芥菜屬

天芥菜屬（學名：Heliotropium）係紫草目紫草科嘅一個屬。